Раул Ереро
Станахме в шест сутринта…

Превод от испански: Рада Панчовска, —

chitanka.info

Станахме в шест сутринта.

В Лион се присъединяват към нас

четиринадесет пътници.

На път за Женева спираме

в един автосервиз.

Възползваме се да пием кафе,

разговаряме за умората,

за умората

от маршрута. Сънят не е приключил

да затваря раните.

По-студено е от вчера.

Пред колонката за бензин, където

зарежда автобусът,

съзерцаваме, вглъбени, дъгата,

погледът ни разбира,

че тя е мостът на боговете.

След възобновяване на прехода

гидът ни предупреждава за

неудобствата, които причинява

цигареният дим в затворено пространство.

В Женева също говорят френски.

При портите на Женева, 16 март 1994

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.